Karl Schwarzschild
<s>Karl Švarcšild (; Frankfurt na Majni, 9. oktobar 1873 — Potsdam, 11. maj 1916) je bio nemački astrofizičar i astronom.</s><s>Bio je direktor Getingenske opservatorije, a zatim i direktor najveće nemačke astrofizičke opservatorije u Potsdamu.</s><s>Izuzetno svestran astronom koji je dao doprinos u velikom broju njenih grana.</s>

<s>U početku karijere se bavio najviše nebeskom mehanikom, uključujući plimske deformacije, Poenkareovu teoriju rotirajućih tela i Laplasov model nastanka Sunčevog sistema.</s>

<s>Proučavajući Opštu teoriju relativnosti došao je 1915. (dok je bio na Ruskom frontu i to iste godine kad je Ajnštajn objavio OTR) do poznatog (i prvog) rešenja Ajnštajnovih jednačina polja za najjednostavniji slučaj, sferno nerotirajuće telo.</s><s>Ovo Švarcšildovo rešenje opisalo je geometriju prostor-vremena oko tačkaste mase što je dovelo do prvog relativističkog izučavanja crnih rupa.</s><s>Švarcšildov radijus opisuje veličinu horizonta događaja nerotirajuće crne rupe.</s><s>Matematička formulacija ove geometrije prostora naziva se Švarcšildova metrika.</s>

<s>Veliki doprinos dao je i u oblasti fotografske fotometrije.</s><s>Otkrio je fotografski efekat (koji nosi njegovo ime) da fotografske emulzije gube osetljivost u uslovima slabe osvetljenosti ili jako kratkih ekspozicija, povezano sa optičkom dubinom same emulzije.</s><s>Uveo je pojam kolor-indeksa, kako je nazvao razliku između fotografske i vizulne prividne veličine zvezde, koji se pokazao kao koristan kriterijum za spektralne karakteristike nebeskih tela.</s>

<s>Još je radio na teorijskim modelima zvezdanih atmosfera, konstruisao pokretnu kasetu pomoću koje je izradio katalog -{Göttinger Aktinometrie}-.</s><s>Takođe je otkrio interesantne, dotad nepoznate, pojedinosti o sastavu i fizici Halejeve komete, analizirao sopstvena kretanja zvezda naše Galaksije.</s>

<s>Umro je 1916. godine ubrzo posle povratka kući od bolesti koju je dobio na Ruskom frontu za vreme Prvog svetskog rata.</s>

<s>Imenovano u čast Karla Švarcšilda 
 Švarcšild (krater)
 Medalja Karla Švarcšilda
 Opservatorija Karl Švarcšild
 Švarcšildove koordinate
 Švarcšildova metrika (Švarcšildovo rešenje, Švarcšildova geometrija)
 Švarcšildov radijus (Švarcšildov horizont)
 Švarcšildova crna rupa
 Švarcšildov kriterijum
 Švarcšildov efekat u fotografiji, poznat i kao reciprocitet</s>

<s>Reference</s>

<s>Spoljašnje veze</s>

<s>Roberto B. Salgado The Light Cone: The Schwarzschild Black Hole
 Obituary in the Astrophysical Journal, written by Ejnar Hertzsprung
 
 Biography of Karl Schwarzschild  by Indranu Suhendro, The Abraham Zelmanov Journal, 2008, Volume 1.</s>

<s>Rođeni 1873.</s><s>Umrli 1916.</s><s>Nemački Jevreji
Nemački astronomi
Nemački fizičari
Jevrejski naučnici</s>

